**Tudnivalók a Szenczi Molnár Albert zsoltáréneklési versenyhez**

Kedves Diákok!

Ebben az évben is tervezünk versenyt, ahol a tavalyi feltételek szerint részt vehet minden 6-18 éves tanuló, aki vagy egyházmegyénk területén élő gyülekezeti tag, vagy pedig egyházmegyénk területén valamelyik egyházi iskolánknak tagja.

A versenyben 4 korcsoport lesz: két alsós, (elsős és másodikos az első csoport, harmadikos és negyedikes a második csoport) egy felsős és egy középiskolások csoport.

Az első korcsoport tananyaga 3 kijelölt, valamint 1 szabadon választott zsoltár első versszakának fejből való eléneklése. A kijelölt zsoltárok a következők: 25; 100; 135

A második korcsoport tananyaga 3 kijelölt, valamint 2 szabadon választott zsoltár első versszakának fejből való eléneklése. A kijelölt zsoltárok a következők: 5; 89; 136

A harmadik korcsoport tananyaga 4 kijelölt, valamint 3 szabadon választott zsoltár első versszakának fejből való eléneklése. A kijelölt zsoltárok a következők: 6; 30; 42; 81

A negyedik korcsoport tananyaga 6 kijelölt, valamint 3 szabadon választott zsoltár első versszakának fejből való eléneklése. A kijelölt zsoltárok a következők: 12;13; 22; 66; 96; 141

*A szabadon választott zsoltár nehézségi fokát, illetve a zsoltárok előadásának igényességét, „kottaszerintiségét” a zsűri figyelembe fogja venni!*

**Figyelem: Orgona, szintetizátor és zongora kivételével bármilyen hangszeren elő lehet adni (mindenképpen egy szólamban, viszont akár más hangnemben is) a szabadon választott zsoltárt az éneklés előtt. Ezért igen hálásak lesznek a szervezők. (A hangszerét mindenki saját maga hozza!)**

A verseny helye: Tatai Református Gimnázium Kossuth tér 11.

Időpontja: **március 28. szombat, fél 10-től kb. délig.**

Jelentkezni **március 22**-ig lehet a következő elérhetőséggel:

Hamar László tel: 06 30 6324596 email: hamarlaci@freemail.hu

A jelentkezéshez kérjük a küldő gyülekezet, (vagy iskola), továbbá a küldött diák nevét megírni, valamint a korcsoportot.

Tatabánya, 2020. 01. 29.

Valkiné Gúthy Éva egyházmegyei ének-zeneügyi titkár,

Hamar László, egyházmegyei ének-zeneügyi előadó.